ai4bharat/Pralekha huggingface dataset:
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતમાં સતત બે દિવસ સુધી 82000થી વધુ દર્દીઓ સાજા થયા હોવાનું નોંધાયું
- સાજા થયેલા દર્દીઓની કુલ સંખ્યા 40 લાખને પાર
- સક્રિય કેસ કરતા સાજા થયેલા કેસની સંખ્યા 30 લાખથી વધુ થઇ ગઈ છે
- 40 લાખથી વધુ  દર્દીઓ અત્યાર સુધી સ્વસ્થ થયા છે.
- છેલ્લા 24 કલાકમાં 82,961 સક્રિય કેસ કોવિડમાંથી મુક્ત થયા છે.

Press Information Bureau
Ministry of Information and Broadcasting
Government of India
ભારતમાં સતત બે દિવસ સુધી 82000થી વધુ દર્દીઓ સાજા થયા હોવાનું નોંધાયું, સાજા થયેલા દર્દીઓની કુલ સંખ્યા 40 લાખને પાર, સક્રિય કેસ કરતા સાજા થયેલા કેસની સંખ્યા 30 લાખથી વધુ થઇ ગઈ છે
વધુ વિગતો માટે : https://pib.gov.in/PressReleseDetail.aspx?PRID=1655483
કોવિડ-19 દરમિયાન પેન્શનરોના કલ્યાણ માટેનાં પગલાં
વધુ વિગતો માટે : https://pib.gov.in/PressReleseDetail.aspx?PRID=1655667
દેશભરની આંગણવાડીઓ પર કોવિડ -19 રોગચાળાની અસર
વધુ વિગતો માટે : https://pib.gov.in/PressReleseDetail.aspx?PRID=1655608
શિક્ષણ મંત્રાલયે કોવિડ-19 રોગચાળા દરમિયાન શાળાએ જતા બાળકોનો અભ્યાસ સુનિશ્ચિત કરવા અનેક પહેલ કરી છે
વધુ વિગતો માટે : https://pib.gov.in/PressReleseDetail.aspx?PRID=1655697
કોવિડ રોગચાળા દરમિયાન આદિવાસી સમુદાયોને ટેકો આપવા સરકારે લીધેલા પગલાં
વધુ વિગતો માટે : https://pib.gov.in/PressReleseDetail.aspx?PRID=1655632
લોકડાઉન દરમિયાન વિદ્યાર્થીઓને ભોજન પુરવઠો
વધુ વિગતો માટે : https://pib.gov.in/PressReleseDetail.aspx?PRID=1655617
લોકડાઉન સમયગાળા દરમિયાન મહિલાઓ વિરુદ્ધ ઘરેલું હિંસા
વધુ વિગતો માટે : https://pib.gov.in/PressReleseDetail.aspx?PRID=1655619
કોવિડ -19 રોગચાળા દરમિયાન ઉડ્ડયન ઉદ્યોગને પુનર્જીવિત કરવાનાં પગલાં
વધુ વિગતો માટે : https://pib.gov.in/PressReleseDetail.aspx?PRID=1655672
વંદે ભારત મિશન હેઠળ જે ભારતીયોએ દેશાગમન કર્યું છે તેમની વિગતો
વધુ વિગતો માટે : https://pib.gov.in/PressReleseDetail.aspx?PRID=1655209
કોવિડ -19 રોગચાળા દરમિયાન સરકાર દ્વારા એથ્લેટ્સ અને કોચ માટે લેવામાં આવેલા પગલા
વધુ વિગતો માટે : https://pib.gov.in/PressReleseDetail.aspx?PRID=1655642
ગોવાની યજમાનીમાં યોજાનાર 36 મો રાષ્ટ્રીય રમતોત્સવ કોવિડ -19 રોગચાળાને કારણે મોકૂફ રાખવામાં આવ્યો
વધુ વિગતો માટે : https://pib.gov.in/PressReleseDetail.aspx?PRID=16556423
સરકારે માર્ચ 2024ના અંત સુધીમાં જનૌદ્ધિ કેન્દ્રોની સંખ્યા વધારીને 10500 કરવાનો લક્ષ્યાંક રાખ્યો છે
વધુ વિગતો માટે : https://pib.gov.in/PressReleseDetail.aspx?PRID=1655545
સાચી કિંમતે જરૂરી તબીબી ઉપકરણોની સુલભતાની ખાતરી કરવા માટે એનપીપીએ, ઘૂંટણના પ્રત્યારોપણની અધિકતમ કિંમતો 14 સપ્ટેમ્બર 2021 સુધી લંબાવી
વધુ વિગતો માટે : https://pib.gov.in/PressReleseDetail.aspx?PRID=1655460
(Visitor Counter : 153
પ્રધાનમંત્રીનું કાર્યાલય
એશિયાટિક સિંહોની સંખ્યામાં વધારો થતા પ્રધાનમંત્રીએ આનંદની લાગણી વ્યક્ત કરી
ગુજરાતના ગીરના જંગલોમાં વસતા એશિયાટિક સિંહોની સંખ્યામાં વધારો થતા પ્રધાનમંત્રી શ્રી નરેન્દ્ર મોદીએ આનંદની લાગણી વ્યક્ત કરી હતી.
એક ટ્વીટમાં, પ્રધાનમંત્રીએ જણાવ્યું હતું કે, “આજે ખૂબ જ સારા સમાચાર મળ્યા: ગુજરાતના ગીરના જંગલોમાં વસતા એશિયાટિક સિંહોની સંખ્યામાં લગભગ 29% જેટલો વધારો થયો છે.”
ભૌગોલિક રીતે, વિતરણ વિસ્તારમાં 36%નો વધારો થયો છે.
ગુજરાતના લોકોને અને એવા તમામ લોકો કે જેમણે આ અદભૂત સિદ્ધિ હાંસલ કરવામાં પ્રયાસો કર્યા છે તેમને સૌને ખૂબ અભિનંદન.
પ્રધાનમંત્રીએ જણાવ્યું હતું કે, “છેલ્લા કેટલાક વર્ષોમાં, ગુજરાતમાં સિંહોની વસ્તીમાં એકધારો વધારો થઇ રહ્યો છે. સામુદાયિક સહભાગીતા, ટેકનોલોજીનો વિશેષ આગ્રહ, વન્યજીવ આરોગ્ય સંભાળ, યોગ્ય વસાહત વ્યવસ્થાપન અને માણસો- સિંહો વચ્ચે સંઘર્ષની ઘટનાઓ ઓછી કરવાના માટેના પ્રયાસોના પરિણામે આ બધુ શક્ય બન્યું છે. આ સકારાત્મક ટ્રેન્ડ આગળ પણ ચાલુ રહેશે તેવી આશા છે!”
GP/DS
(
પ્રધાનમંત્રીનું કાર્યાલય
પ્રધાનમંત્રીએ એમપાવર્ડ ગ્રૂપ સાથેની બેઠકની અધ્યક્ષતા કરી
કોવિડ-19નો સામનો કરવા પર દેશવ્યાપી તૈયારીની સમીક્ષા કરી
પ્રધાનમંત્રી શ્રી નરેન્દ્ર મોદીએ આજે દેશમાં કોવિડ-19ને પ્રતિસાદ આપવા માટેની વિવિધ પ્રવૃત્તિઓના અમલને સુનિશ્ચિત કરવા અને આયોજન માટે સક્ષમ જૂથની સંયુક્ત બેઠકની અધ્યક્ષતા કરી હતી.
પ્રધાનમંત્રીએ શ્રેણીબદ્ધ ટ્વીટ કરીને લખ્યું હતું કે, તેમણે હોસ્પિટલો, ઉચિત આઇસોલેશન અને ક્વારેન્ટાઇન સુવિધાઓની ઉપલબ્ધતા તેમજ રોગ પર નજર રાખવા, પરીક્ષણ કરવા અને મહત્ત્વપૂર્ણ સારવારની તાલીમની દેશવ્યાપી તૈયારીની સમીક્ષા કરી હતી તેમજ સંબંધિત જૂથો અને અધિકારીઓને પીપીઇ, માસ્ક, ગ્લોવ્સ અને વેન્ટિલેટર્સ જેવી તમામ આવશ્યક તબીબી સાધનસામગ્રીની પર્યાપ્ત ઉત્પાદન, ખરીદી અને ઉપલબ્ધતા સુનિશ્ચિત કરવાની સૂચના પણ આપી છે.
GP/RP
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ ઝૂંબેશ અંતર્ગત અત્યાર સુધી 107.29 કરોડ વેક્સિનેશનના ડોઝ અપાયા
છેલ્લા 24 કલાકમાં ભારતમાં 11,903 નવા કેસ નોંધાયા
સાજા થવાનો દર હાલમાં 98.22% નોંધાયો, માર્ચ 2020 પછી સૌથી વધુ
છેલ્લા 24 કલાકમાં 14,159 દર્દીઓ સાજા થયા, કુલ વધીને 3,36,97,740 દર્દીઓ સાજા થયા
સક્રિય કેસ કુલ કેસનાં 1% કરતા ઓછા છે, હાલમાં 0.44% છે, માર્ચ 2020 પછી સૌથી ઓછા
ભારતમાં સક્રિય કેસનું ભારણ 1,51,209 થયું, 252 દિવસમાં સૌથી નીચો
દૈનિક પોઝિટિવીટી દર 1.11% પહોંચ્યો, છેલ્લા 30 દિવસથી 2% કરતા ઓછો
સાપ્તાહિક પોઝિટિવીટી દર છેલ્લા 40 દિવસથી 2% કરતા ઓછો થઈ ગયો છે, હાલમાં 1.18% છે
કુલ 61.12 કરોડ પરીક્ષણો કરવામાં આવ્યા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 159
પ્રધાનમંત્રીનું કાર્યાલય
OpenAIના CEO, સેમ ઓલ્ટમેન પ્રધાનમંત્રીને મળ્યા
OpenAIના CEO શ્રી સેમ ઓલ્ટમેને ગઈકાલે પ્રધાનમંત્રી શ્રી નરેન્દ્ર મોદી સાથે મુલાકાત કરી હતી.
ઓપનએઆઈના સીઈઓ સેમ ઓલ્ટમેનના ટ્વીટનો જવાબ આપતાં પ્રધાનમંત્રીએ ટ્વીટ કર્યું:
“સેમ ઓલ્ટમેનની જ્ઞાનપ્રદ વાતચીત માટે આભાર. ભારતના ટેક ઇકોસિસ્ટમને વધારવામાં AIની સંભાવના ખરેખર વિશાળ છે અને તે પણ ખાસ કરીને યુવાનોમાં. અમે તમામ સહયોગનું સ્વાગત કરીએ છીએ જે અમારા નાગરિકોને સશક્ત બનાવવા માટે અમારા ડિજિટલ પરિવર્તનને વેગ આપી શકે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
જળશક્તિ મંત્રાલય
મંત્રીમંડળે ભારત અને ઓસ્ટ્રેલિયા વચ્ચે ક્ષમતા નિર્માણ, સંશોધન અને વિકાસ તથા સ્થાયી ભૂગર્ભ જળ વ્યવસ્થાપનની અસરકારકતા વધારવા અંગેના કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારતના કેન્દ્રીય ભૂગર્ભ જળ બોર્ડ , જળ સંસાધન વિભાગ, નદી વિકાસ અને ગંગા કાયાકલ્પ અને ઓસ્ટ્રેલિયાના મેનેજીંગ એક્વિફર રિચાર્જ અને સસ્ટેનિંગ ગ્રાઉન્ડ વોટર યુઝ થ્રુ વિલેજ લેવલ ઈંટરવેંશન  પાર્ટનર્સ વચ્ચે ઓક્ટોબર, 2019માં થયેલા સમજૂતી કરાર ને મંજૂરી આપી હતી.
કૃષિ, શહેરી, ઔદ્યોગિક અને પર્યાવરણીય હેતુઓ માટે પાણી પ્રાપ્ત કરવાની સુરક્ષાની સાથે સપાટી પરના જળ અને ભૂગર્ભ જળ તાલીમ, શિક્ષણ અને સંશોધન ક્ષેત્રે સહયોગને પ્રોત્સાહન આપવા માટે કરાર પર હસ્તાક્ષર કરવામાં આવ્યા છે.
SD/GP/BT
(Visitor Counter : 68
પ્રધાનમંત્રીનું કાર્યાલય
પ્રધાનમંત્રીએ જનરલ એટમિક્સ ગ્લોબલ કોર્પોરેશનના ચીફ એક્ઝિક્યુટિવ શ્રી વિવેક લાલ સાથે મુલાકાત કરી
પ્રધાનમંત્રી શ્રી નરેન્દ્ર મોદીએ જનરલ એટમિક્સ ગ્લોબલ કોર્પોરેશનના ચીફ એક્ઝિક્યુટિવ શ્રી વિવેક લાલ સાથે આજે મુલાકાત કરી હતી.
તેમણએ ભારતમાં સંરક્ષણ ટેકનોલોજીના ક્ષેત્રની વધી રહેલી મજબૂતી વિશે ચર્ચા કરી . શ્રી લાલે ભારતમાં સંરક્ષણ તથા ઉભરતા ટેકનોલોજી મેન્યુફેક્ચરીંગ અને ઓગમેન્ટ કેપેસિટી બિલ્ડિંગ અંતર્ગત હાલમાં થયેલા નીતિવિષયક પરિવર્તનની પ્રશંસા કરી હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પીએમએ NIPER અમદાવાદના ઉદ્ઘાટન પર અભિનંદન સંદેશ મોકલ્યો
પ્રધાનમંત્રી શ્રી નરેન્દ્ર મોદીએ કેન્દ્રીય સ્વાસ્થ્ય મંત્રી શ્રી મનસુખ માંડવિયા દ્વારા NIPER અમદાવાદના ઉદ્ઘાટન પર અભિનંદન સંદેશ મોકલ્યો હતો.
પ્રધાનમંત્રીએ વિશ્વાસ વ્યક્ત કર્યો હતો કે NIPER અમદાવાદ એક જ્ઞાન, વિજ્ઞાન અને સંશોધનના શક્તિશાળી સેતુ તરીકે કામ કરીને ભારતને ફાર્માસ્યુટિકલ્સ ક્ષેત્રે આત્મનિર્ભર બનાવવામાં મહત્વની ભૂમિકા ભજવશે.
તેમણે X પર પોસ્ટ કર્યું:
"ખૂબ અભિનંદન અને શુભેચ્છાઓ! મને વિશ્વાસ છે કે અમદાવાદનું NIPER જ્ઞાન, વિજ્ઞાન અને સંશોધનનો શક્તિશાળી સેતુ બનીને ભારતને ફાર્માસ્યુટિકલ્સના ક્ષેત્રમાં આત્મનિર્ભર બનાવવામાં મહત્વની ભૂમિકા ભજવશે."
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 10
પ્રધાનમંત્રીનું કાર્યાલય
પ્રધાનમંત્રીએ ‘મન કી બાત 2.0’ના 9માં એપિસોડમાં સંબોધન કર્યું
પ્રધાનમંત્રીએ લોકોને ભારત સ્થળાંતર કરતી પ્રજાતિઓ અંગેના સીઓપી સંમેલનનુ અધ્યક્ષ પદ સંભાળી રહ્યું છે ત્યારે લોકોને તેમના સૂચનો જણાવવા અનુરોધ કર્યો
‘મન કી બાત 2.0’ના 9મા એપિસોડમાં સંબોધન કરતાં પ્રધાનમંત્રી શ્રી નરેન્દ્ર મોદીએ જણાવ્યું હતું કે આપણે આપણા પૂર્વજો પાસેથી જે વારસો મેળવ્યો હતો તેનું જ્ઞાન અને મૂલ્યો આપણને દરેક જીવ પ્રત્યે સંવેદના દાખવવા તથા કુદરત તરફ અપાર પ્રેમ દાખવવા સુચવે છે. આ બધુ આપણા સાસંકૃતિક વારસાનો હિસ્સો છે.
સ્થળાંતર કરતી પ્રજાતિઓ માટે પર્યાવરણલક્ષી નિવાસ વ્યવસ્થા ઉભી કરવાના ભારતના પ્રયાસોની તાજેતરમાં ગાંધીનગરમાં યોજેલ સીઓપી-13 સંમેલનમાં પ્રશંસા કરવામાં આવી છે. પ્રધાનમંત્રીએ જણાવ્યું હતું કે ભારત એ ઘણી સ્થળાંતર કરીને આવતી પ્રજાતિઓનુ ઘર છે અને વિવિધ વિસ્તારોમાંથી 500થી વધુ પ્રજાતિઓ ઉડીને ભારતમાં આવે છે. તેવુ તેમણે જણાવ્યું હતું. તેમણે કહ્યું કે ભારત આગામી 3 વર્ષ સુધી સ્થળાંતર કરીને આવતી પ્રજાતિઓ અંગેની સીઓપી સંમેલનનુ અધ્યક્ષ પદ સંભાળશે. તેમણે લોકોને અનુરોધ કર્યો હતો કે આ તક વધુ ફળદાયી બની રહે તે માટે સૂચનો આપે અને તેને વધુ ઉપયોગી બનાવે. તેમણે મેઘાલયમાંથી મળી આવતી માછલીઓની જૂજ પ્રચાતિનો ઉલ્લેખ કરીને કહ્યું કે “આપણે આસપાસમાં આવાં અનેક રહસ્યો ધરાવીએ છીએ અને તે હજુ પણ વણશોધાયેલા છે. આવા અસાધારણ કોયડા ઉકેલવા માટે તેને શોધવાની વૃત્તિ જરૂરી બને છે.”
તામિલ કવયત્રી અવૈય્યારનુ અવતરણ ટાંકીને તેમણે કહ્યું કે “કત્રાથુ કૈમન અલવુ કલ્લાહથુ ઉલાગલવુ” તેનો અર્થ એવો થાય છે કે આપણે જે કાંઈ જાણીએ છીએ તે હાથમાં ભરેલી રેતીની મુઠ્ઠી જેવુ છે. આપણે જેને જાણતા નથી તે સ્વયં સમગ્ર બ્રહ્માંડ છે. પ્રધાનમંત્રીએ કહ્યું કે આવું જ કંઇક દેશમાં જૈવ વૈવિધ્ય અંગે બન્યું છે. તમે વધુ જાણકારી મેળવો તેમ જાણકારી મળતી ન હોય તેવી બાબતોનો વ્યાપ વધતો જાય છે. તેમણે આપણા સમૃદ્ધ જૈવ વૈવિધ્યને જાળવવા અનુરોધ કરતાં જણાવ્યું કે તે સમગ્ર માનવ જાત માટે આ એક અનોખો ખજાનો છે, તને આપણે જળવવો જોઈએ.
SD/DS/GD/RP
(Visitor Counter : 148
પ્રધાનમંત્રીનું કાર્યાલય
પ્રધાનમંત્રીએ વિકલાંગ વ્યક્તિઓના આંતરરાષ્ટ્રીય દિવસ પર આપણી દિવ્યાંગ બહેનો અને ભાઈઓની હિંમત અને સિદ્ધિઓની પ્રશંસા કરી
પ્રધાનમંત્રી શ્રી નરેન્દ્ર મોદીએ વિકલાંગ વ્યક્તિઓના આંતરરાષ્ટ્રીય દિવસ પર આપણી દિવ્યાંગ બહેનો અને ભાઈઓના મનોબળ અને સિદ્ધિઓની પ્રશંસા કરી છે.
ટ્વીટ્સની શ્રેણીમાં, પ્રધાનમંત્રી કહ્યું;
"આંતરરાષ્ટ્રીય વિકલાંગ વ્યક્તિઓના દિવસે, હું આપણી દિવ્યાંગ બહેનો અને ભાઈઓના મનોબળ અને સિદ્ધિઓની પ્રશંસા કરું છું. આપણી સરકારે અસંખ્ય પહેલો હાથ ધરી છે જેણે વિકલાંગ વ્યક્તિઓ માટે તકો ઊભી કરી છે અને તેમને ઝળકવા માટે સક્ષમ બનાવ્યા છે."
"અમારી સરકાર સુલભતા પર સમાન રીતે ધ્યાન કેન્દ્રીત કરે છે, જે ફ્લેગશિપ પ્રોગ્રામ્સ અને નેક્સ્ટ જનરેશન ઇન્ફ્રાના નિર્માણમાં પ્રતિબિંબિત થાય છે. હું વિકલાંગ વ્યક્તિઓના જીવનમાં સકારાત્મક તફાવત લાવવા માટે પાયાના સ્તરે કામ કરતા તમામ લોકોના કાર્યોની પણ પ્રસંશા કરવા માગું છું. "
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ વીડિયો કોન્ફરન્સ મારફતે કૃષિ કુંભને સંબોધન કર્યું
પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સ મારફતે લખનઉમાં કૃષિ કુંભને સંબોધન કર્યું હતું.
પ્રધાનમંત્રીએ વિશ્વાસ વ્યક્ત કર્યો હતો કે, ખેડૂતોનો આ મહાકુંભ કૃષિ ક્ષેત્રમાં નવી ટેકનોલોજી અપનાવવા માટેનો માર્ગ મોકળો કરશે અને વધારે સારી રોજગારીની તકોનું સર્જન કરશે.
પ્રધાનમંત્રીએ અનાજની ખરીદી નોંધપાત્ર રીતે વધારવાનાં પ્રયાસ કરવા બદલ ઉત્તરપ્રદેશ સરકારની પ્રશંસા કરી હતી. તેમણે ભારપૂર્વક ઉમેર્યું હતું કે, ખેડૂતો દેશને પ્રગતિનાં પંથે દોરી રહ્યાં છે. તેમણે વર્ષ 2022 સુધી ખેડૂતોની આવક બમણી કરવાની કેન્દ્ર સરકારની કટિબદ્ધતાનો પુનરોચ્ચાર કર્યો હતો. આ સંદર્ભમાં તેમણે સરકારે આંતરિક ખર્ચાઓ ઘટાડવા અને નફો વધારવા માટે લીધેલા વિવિધ શ્રેણીબદ્ધ પગલાંઓનો ઉલ્લેખ કર્યો હતો. તેમણે જણાવ્યુ હતુ કે, નજીકનાં ભવિષ્યમાં દેશભરમાં ખેતરોમાં મોટી સંખ્યામાં સોલાર પમ્પો સ્થાપિત કરવામાં આવશે, સરકાર કૃષિવિજ્ઞાનનાં ફાયદા આપવા કામ કરી છે અને આ દિશામાં એક પગલાં સ્વરૂપે વારાણસીમાં ચોખા સંશોધન કેન્દ્રની સ્થાપના થઈ છે.
પ્રધાનમંત્રીએ ખેતીવાડીમાં મૂલ્ય સંવર્ધનનાં મહત્ત્વ વિશે પણ વાત કરી હતી. તેમણે ખાદ્ય પ્રસંસ્કરણ ક્ષેત્રમાં લેવામાં આવેલા પગલાંઓનો ઉલ્લેખ પણ કર્યો હતો. તેમણે કહ્યું હતું કે, હરિયાળી ક્રાંતિ પછી હવે દૂધનાં ઉત્પાદન, મધનાં ઉત્પાદન તેમજ પોલ્ટ્રી  અને માછીમારી પર ધ્યાન કેન્દ્રિત કરવામાં આવ્યું છે.
આ કૃષિ કુંભ દરમિયાન પ્રધાનમંત્રીએ જળ સંસાધનોનાં ઉચિત ઉપયોગ, સંગ્રહ માટે શ્રેષ્ઠ ટેકનોલોજી તથા ખેતીવાડીમાં અદ્યતન ટેકનોલોજીનાં ઉપયોગ જેવી બાબતો પર ચર્ચા કરવા માટે અપીલ કરી હતી. તેમણે બદલાતી નવી ટેકનોલોજીઓ અને નવી પદ્ધતિઓ અપનાવવાની જરૂરિયાત પર ભાર મૂક્યો હતો, જે લણણી પછી પરાળ સળગાવવાની ખેડૂતોની સમસ્યાનું પણ સમાધાન કરશે.
(Visitor Counter : 153
કેન્દ્રીય જાહેર સેવા આયોગ
UPSC દ્વારા ડિસેમ્બર, 2022માં ભરતીના પરિણામોને અંતિમ સ્વરૂપ આપવામાં આવ્યું
યુનિયન પબ્લિક સર્વિસ કમિશન દ્વારા ડિસેમ્બર, 2022 દરમિયાન નીચેના ભરતી પરિણામોને અંતિમ સ્વરૂપ આપવામાં આવ્યું છે. ભલામણ કરેલા ઉમેદવારોને વ્યક્તિગત રીતે પોસ્ટ દ્વારા જાણ કરવામાં આવી છે.
લિંક જોવા માટે અહીં ક્લિક કરો
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 220
પ્રધાનમંત્રીનું કાર્યાલય
લુમ્બિની, નેપાળમાં ઈન્ડિયા ઈન્ટરનેશનલ સેન્ટર ફોર બુદ્ધિસ્ટ કલ્ચર એન્ડ હેરિટેજનો શિલાન્યાસ
પ્રધાનમંત્રી શ્રી નરેન્દ્ર મોદી, નેપાળના પ્રધાનમંત્રી Rt. માનનીય શેર બહાદુર દેઉબાએ નેપાળના લુમ્બિની મોનાસ્ટિક ઝોનમાં ઈન્ડિયા ઈન્ટરનેશનલ સેન્ટર ફોર બુદ્ધિસ્ટ કલ્ચર એન્ડ હેરિટેજના નિર્માણ માટે શિલાન્યાસ વિધિ કરી હતી.
2. માર્ચ 2022માં IBC અને LDT વચ્ચેના કરાર હેઠળ લુમ્બિની ડેવલપમેન્ટ ટ્રસ્ટ  દ્વારા IBCને ફાળવવામાં આવેલા પ્લોટ પર ઇન્ટરનેશનલ બૌદ્ધ સંઘ , નવી દિલ્હી દ્વારા કેન્દ્રનું નિર્માણ કરવામાં આવશે.
3. શિલાન્યાસ સમારોહ પછી ત્રણ મુખ્ય બૌદ્ધ પરંપરાઓ, થરવાડા, મહાયાન અને વજ્રયાનના સાધુઓ દ્વારા કરવામાં આવી હતી, બંને પ્રધાનમંત્રીઓએ કેન્દ્રના એક મોડેલનું પણ અનાવરણ કર્યું હતું.
4. એકવાર પૂર્ણ થઈ ગયા પછી, કેન્દ્રમાં બૌદ્ધ ધર્મના આધ્યાત્મિક પાસાઓના સારનો આનંદ માણવા માટે વિશ્વભરના યાત્રાળુઓ અને પ્રવાસીઓને આવકારતી વિશ્વ-સ્તરની સુવિધા હશે. તે આધુનિક બિલ્ડીંગ હશે, એનર્જી, પાણી અને કચરાના સંચાલનની દ્રષ્ટિએ NetZero અનુરૂપ હશે, અને પ્રાર્થના હોલ, ધ્યાન કેન્દ્રો, પુસ્તકાલય, પ્રદર્શન હોલ, કાફેટેરિયા, ઓફિસો અને અન્ય સુવિધાઓ હશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ 'નુઆખાઈ જુહાર' ના અવસર નિમિત્તે દેશવાસીઓને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ 'નુઆખાઈ જુહાર' ના અવસર નિમિત્તે દેશવાસીઓને શુભેચ્છા પાઠવી છે.
પ્રધાનમંત્રીએ એક ટ્વિટમાં કહ્યું કે, નુઆખાઈનો વિશેષ અવસર આપણા ખેડુતોની મહેનતની ઉજવણી કરવાનો છે. તેમના અથાગ પ્રયત્નોને લીધે જ આપણા દેશવાસીઓનું પોષણ થાય છે."
મારી કામના છે કે, આ શુભ દિવસ દરેક માટે સમૃદ્ધિ અને સારું સ્વાસ્થ્ય લાવે.
નુઆખાઈ જુહાર!”
The special occasion of Nuakhai is about celebrating the hardwork of our farmers. It is due to their efforts that our nation is fed.
May this auspicious day bring prosperity and good health for everyone.
Nuakhai Juhar!
— Narendra Modi  August 23, 2020
SD/BT
(
પ્રધાનમંત્રીનું કાર્યાલય
પ્રધાનમંત્રીએ પ્રમોદ ભગતને પેરાલિમ્પિક્સ ગેમ્સમાં બેડમિન્ટનમાં સુવર્ણ ચંદ્રક જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ટોક્યોમાં પેરાલિમ્પિક્સ ગેમ્સમાં બેડમિન્ટનમાં સુવર્ણ ચંદ્રક જીતવા બદલ પ્રમોદ ભગતને અભિનંદન પાઠવ્યા છે.
એક ટ્વિટમાં પ્રધાનમંત્રીએ કહ્યું;
"પ્રમોદ ભગતે સમગ્ર રાષ્ટ્રનું દિલ જીતી લીધું છે. તેઓ ચેમ્પિયન છે, જેમની સફળતા લાખો લોકોને પ્રોત્સાહિત કરશે. તેમણે નોંધપાત્ર સ્થિતિસ્થાપકતા અને દ્રઢ સંકલ્પ બતાવ્યો. બેડમિન્ટનમાં સુવર્ણ ચંદ્રક બદલ તેમને અભિનંદન. તેમના ભવિષ્યના પ્રયાસો માટે તેમને શુભેચ્છાઓ. @PramodBhagat83"
SD/GP/BT
(
મંત્રીમંડળ
મંત્રીમંડળે જાહેર ક્ષેત્રના સાહસોના હોલ્ડિંગ/પેરેન્ટના બોર્ડ ઓફ ડિરેક્ટર્સને સંયુક્ત સાહસોમાં તેમની પેટા કંપનીઓ/એકમો/હિસ્સામાં વિનિવેશ/બંધ કરવાની પ્રક્રિયાની ભલામણ કરવા અને પ્રક્રિયા હાથ ધરવા માટે અધિકાર આપ્યા અને વૈકલ્પિક વ્યવસ્થાતંત્ર માટે વધારાની સત્તા આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળ દ્વારા જાહેર ક્ષેત્રના સાહસોમાં હોલ્ડિંગ/ પેરેન્ટના બોર્ડ ઓફ ડિરેક્ટર્સને સંયુક્ત સાહસોમાં તેમની પેટા કંપનીઓ/એકમો/હિસ્સાના વિનિવેશ  અથવા બંધ કરવા માટે ભલામણ કરવાના અને પ્રક્રિયા હાથ ધરવાના અધિકારો આપવા માટેના પ્રસ્તાવને મંજૂરી આપવામાં આવી છે. મંત્રીમંડળ દ્વારા હોલ્ડિંગ/પેરેન્ટ PAEના સંયુક્ત સાહસોમાં પેટા કંપનીઓ/એકમો/હિસ્સાના વેચાણમાં વિનિવેશ  /બંધ કરવા માટે ‘સૈદ્ધાંતિક રીતે’ સંમતિ આપવા માટે વૈકલ્પિક વ્યવસ્થાતંત્રના અધિકારો પણ આપ્યા છે [મહારત્ન PSEના વિનિવેશ  સિવાય કે તેમને સોંપવામાં આવ્યું હતું પેરેન્ટ/હોલ્ડિંગ PSE દ્વારા વિનિવેશ/બંધ કરવાની પ્રક્રિયાની સમીક્ષા કરવામાં આવી હતી].
PSE દ્વારા આવા સાહસોના વ્યૂહાત્મક વિનિવેશના વ્યવહારો/ બંધ કરવા માટે અનુસરવામાં આવતી પ્રક્રિયા ખુલ્લી, સ્પર્ધાત્મક બીડિંગના સિદ્ધાંતો પર આધારિત અને નિર્ધારિત કરવામાં આવેલા માર્ગદર્શક સિદ્ધાંતોની સાથે સુસંગત હોવી જોઇએ. વ્યૂહાત્મક વિનિવેશ માટે, આવા માર્ગદર્શક સિદ્ધાંતો DIPAM દ્વારા નિર્ધારિત કરવામાં આવશે. બંધ કરવા માટે, DPE દ્વારા માર્ગદર્શક સિદ્ધાંતો બહાર પાડવામાં આવશે.
હાલમાં, હોલ્ડિંગ/પેરેન્ટ PSEના બોર્ડ ઓફ ડિરેક્ટર્સને આર્થિક સંયુક્ત સાહસ અને સંપૂર્ણ માલિકીની પેટા કંપનીઓ સ્થાપિત કરવા માટે અને અમુક ટોચ મર્યાદાની નેટવર્થ સુધીના વિલિનીકરણ/હસ્તાંતરણ કરવા માટે મહારત્ન, નવરત્ન અને મિનિરત્ન શ્રેણીઓ હેઠળ અમુક સત્તાઓ સોંપવામાં આવેલી છે. જોકે, બોર્ડ્સ હાલમાં સંયુક્ત સાહસોમાં તેમની પેટા કંપનીઓ/એકમો/હિસ્સાના વિનિવેશ/બંધ કરવા અંગેની સત્તા ધરાવતા નથી, સિવાય કે મહારત્ન PSEને તેમની પેટા કંપનીઓમાં શેરહોલ્ડિંગના ગૌણ હિસ્સાના વિનિવેશ માટે મર્યાદિત સત્તાઓ સોંપવામાં આવેલી છે. આથી, સંયુક્ત સાહસોમાં તેમની પેટા કંપનીઓ/એકમોની કામગીરીઓ/આવી પેટા કંપનીઓમાં રોકવામાં આવેલી મૂડી જેવા વિવિધ પરિબળોને ધ્યાનમાં રાખ્યા વગર આવી પેટા કંપનીઓ/એકમોના વિનિવેશ /બંધ કરવા માટે હોલ્ડિંગ/પેરેન્ટ CPSE દ્વારા મંત્રીમંડળ/CCEA પાસેથી મંજૂરી લેવાની જરૂરિયાત રહેતી હતી. સરકારી PSEની લઘુતમ ઉપસ્થિતિઓ માટે અને કાર્યાત્મક જરૂરિયાતો માટે અમલમાં મૂકવામાં આવેલી PSE નીતિ 2021ને અનુરૂપ, આ નિર્ણય દ્વારા આ બાબતે વધુ સત્તાની સોંપણી કરવામાં આવી છે.
આ પ્રસ્તાવ હોલ્ડિંગ PSEના બોર્ડ ઓફ ડિરેક્ટર્સને નિર્ણયો લેવા માટે અને પેટા કંપનીઓ / એકમો અથવા સંયુક્ત સાહસોમાંથી તેમના રોકાણમાંથી સમયસર નીકળી જવાની તેઓ ભલામણ કરી શકે તે માટે વધુ સારી સ્વતંત્રતા આપી PSEની કામગીરીમાં વધુ સુધારો લાવવાનો ઇરાદો રાખે છે, જેના કારણે આવી પેટા કંપનીઓ/એકમો/સંયુક્ત સાહસોમાં તેઓ પોતાના રોકાણને યોગ્ય તકના સમયે નાણાંમાં રૂપાંતરિત કરી શકશે અથવા નુકસાન થતું હોય અને બિનકાર્યદક્ષ હોય તેવી પેટા કંપનીઓ/ એકમો/ સંયુક્ત સાહસોને યોગ્ય સમયે બંધ કરી શકશે. આના પરિણામરૂપે ઝડપથી નિર્ણયો લઇ શકાશે અને PSE દ્વારા પરિચાલન/ આર્થિક ખર્ચમાં થતા વેડફાટને બચાવી શકાશે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
અફઘાનિસ્તાનમાં લાલંદર [શતૂત] ડેમના બાંધકામ માટે MoU પર હસ્તાક્ષર કાર્યક્રમ યોજાયો
અફઘાનિસ્તાનમાં લાલંદર [શતૂત] ડેમના બાંધકામ માટે સમજૂતી કરાર [MoU] પર હસ્તાક્ષર કરવા માટે 9 ફેબ્રુઆરી 2021ના રોજ VTC પર કાર્યક્રમ યોજવામાં આવ્યો હતો. આ MoU પર પ્રધાનમંત્રી શ્રી નરેન્દ્ર મોદી અને અફઘાનિસ્તાનના રાષ્ટ્રપ્રમુખ મહામહિમ ડૉ. હામીદ અશરફ ઘનીની ઉપસ્થિતિમાં ભારતના વિદેશ મંત્રી ડૉ. જયશંકર અને અફઘાનિસ્તાનના વિદેશમંત્રી શ્રી હનીફ અતમરે હસ્તાક્ષર કર્યા હતા.
આ પરિયોજના ભારત અને અફઘાનિસ્તાનના વચ્ચે નવી વિકાસ ભાગીદારીનો એક હિસ્સો છે. લાલંદર [શતૂત] ડેમની મદદથી કાબુલ શહેરમાં પીવાલાયક સલામત પાણીની જરૂરિયાત સંતોષી શકાશે અને આસપાસના વિસ્તારોમાં સિંચાઇનું પાણી પૂરું પાડી શકાશે. તેનાથી હાલમાં અસ્તિત્વમાં રહેલા સિંચાઇ અને ગટર નેટવર્કને ફરી સ્થાપિત કરી શકાશે અને આ વિસ્તારમાં પૂર સામે સુરક્ષા અને વ્યવસ્થાપનના પ્રયાસોમાં મદદ મળશે તેમજ આ પ્રદેશમાં વીજ પૂરવઠો પણ ઉપલબ્ધ કરાવી શકાશે.
અફઘાનિસ્તાનમાં ભારત દ્વારા બાંધવામાં આવી રહેલો આ બીજો મોટો ડેમ છે. અગાઉ, ભારત- અફઘાનિસ્તાન ભાગીદારી ડેમ [સલમા ડેમ]નું નિર્માણ કરવામાં આવ્યું હતું જેનું ઉદ્ઘાટન 2016માં પ્રધાનમંત્રી અને રાષ્ટ્રપ્રમુખ દ્વારા કરવામાં આવ્યું હતું. લાલંદર [શતૂત] ડેમના નિર્માણ માટે MoU પર હસ્તાક્ષર એ અફઘાનિસ્તાનમાં સોશિયો- ઇકોનોમિક વિકાસની દિશામાં ભારતની મજબૂત અને લાંબાગાળાની પ્રતિબદ્ધતા તેમજ બંને દેશો વચ્ચેની મજબૂત ભાગીદારીની પ્રતિતી કરાવે છે. અફઘાનિસ્તાન સાથે આપણા વિકાસના સહકારના ભાગરૂપે, ભારતે અફઘાનિસ્તાનના તમામ 34 પ્રાંતને આવરી લેતી 400થી વધુ પરિયોજનાઓનું કામ પૂરું કર્યું છે.
પ્રધાનમંત્રીએ તેમના આભાર વચન દરમિયાન, ભારત અને અફઘાનિસ્તાન વચ્ચે સાંસ્કૃતિક સંબંધો પર પ્રકાશ પાડ્યો હતો અને ખાતરી આપી હતી કે, શાંતિપૂર્ણ, એકતાપૂર્ણ, સ્થિર, સમૃદ્ધ અને સહિયારા અફઘાનિસ્તાનના નિર્માણ માટે ભારત પોતાના તરફથી સહકાર આપવાનું સતત ચાલુ જ રાખશે.
પ્રધાનમંત્રીનું કાર્યાલય
પ્રધાનમંત્રીએ નાગાલેન્ડનાં લોકોને રાજ્યનાં સ્થાપના દિવસ નિમિત્તે શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ નાગાલેન્ડનાં લોકોને રાજ્યનાં સ્થાપના દિવસ નિમિત્તે શુભેચ્છા પાઠવી હતી.
પ્રધાનમંત્રીએ કહ્યું, “રાજ્યના સ્થાપના દિવસ નિમિત્તે નાગાલેન્ડનાં લોકોને શુભેચ્છાઓ. હું પ્રાર્થના કરૂ છું કે, નાગાલેન્ડ વિકાસની નવી ઊંચાઈઓ પ્રાપ્ત કરે અને રાજ્યના નાગરિકોની આકાક્ષાંઓ પરિપૂર્ણ થાય.”
RP
(Visitor Counter : 85
પ્રધાનમંત્રીનું કાર્યાલય
પ્રધાનમંત્રીએ લોકમાન્ય તિલકને તેમની પુણ્યતિથિ પર શ્રદ્ધાંજલિ અર્પી
પીએમ લોકમાન્ય તિલક રાષ્ટ્રીય પુરસ્કાર સ્વીકારશે
પ્રધાનમંત્રી શ્રી નરેન્દ્ર મોદીએ લોકમાન્ય તિલકને તેમની પુણ્યતિથિ પર શ્રદ્ધાંજલિ આપી છે.
શ્રી મોદી આજે પુણેમાં લોકમાન્ય તિલક રાષ્ટ્રીય પુરસ્કાર સ્વીકારશે પ્રધાનમંત્રી મોદી પૂણેમાં મુખ્ય વિકાસ પ્રોજેક્ટ્સનું ઉદ્ઘાટન અને શિલાન્યાસ પણ કરશે.
પ્રધાનમંત્રીએ ટ્વીટ કર્યું;
“હું લોકમાન્ય તિલકને તેમની પુણ્યતિથિ પર શ્રદ્ધાંજલિ અર્પણ કરું છું. હું આજે પુણે જઈશ, જ્યાં હું લોકમાન્ય તિલક રાષ્ટ્રીય પુરસ્કાર સ્વીકારીશ. હું ખરેખર ખુશ છું કે મને આ એવોર્ડ એનાયત કરવામાં આવ્યો છે જે આપણા ઈતિહાસના આવા મહાન વ્યક્તિત્વના કાર્ય સાથે ગાઢ રીતે સંકળાયેલો છે.
"હું મુખ્ય વિકાસ પ્રોજેક્ટ્સનું ઉદ્ઘાટન અને શિલાન્યાસ પણ કરીશ."
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 165.04 કરોડ લોકોને રસી આપવામાં આવી
ભારતમાં સક્રિય કેસનું ભારણ 20,04,333 થયું
સક્રિય કેસનું ભારણ હાલમાં 4.91% છે
સાજા થવાનો દર હાલમાં 93.89% નોંધાયો
છેલ્લા 24 કલાકમાં 3,35,939 દર્દીઓ સાજા થયા, કુલ વધીને 3,83,60,710 દર્દીઓ સાજા થયા
છેલ્લા 24 કલાકમાં ભારતમાં 2,35,532 નવા કેસ નોંધાયા
દૈનિક પોઝિટિવીટી દર 13.39% પહોંચ્યો
સાપ્તાહિક પોઝિટિવીટી દર હાલમાં 16.89% છે
કુલ 72.57 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 17,59,434 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 169
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 164.79 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 11.92 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની ગતિને વેગ આપવા અને વિસ્તારવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,64,79,42,695
|
|
બાકી ઉપલબ્ધ
|
|
11,92,78,591
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 164.79 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 11.92 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 132
પ્રધાનમંત્રીનું કાર્યાલય
પ્રધાનમંત્રીએ સરદાર પટેલને એમની જયંતી નિમિત્તે શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ સરદાર પટેલને એમની જયંતી નિમિત્તે શ્રદ્ધાંજલિ અર્પણ કરી હતી.
પ્રધાનમંત્રીએ કહ્યું, “દેશની એકતાના સૂત્રધાર લોહ પુરૂષ સરદાર વલ્લભભાઇ પટેલને એમની જન્મજયંતી પર શત-શત નમન.”
DK/DS/RP
(Visitor Counter : 134